Jetzt simmer endlich in unser neues Huus iizooge, und d'Kinder springe natürlich de ganzi Dag d'Treppe uffe unn abe, will's öbbis Neues isch.  Solang si dodezue d'Fingge oder d'Stoppsogge ahänn, passiert do jo au nüt - numme in normale Sogge isches ziemlich rutschig.  Wo d'Prisca (bald emol 7) widder emol uff Sogge d'Treppe abezrenne kunnt, sagi zünnere: "Prisca, du weisch doch dass de uusrutsche kaasch, wennde numme in Sogge uff de Treppe  ummerennsch !". Do said sie "Hä nei, Babba - ich hann doch Schweissfiis - unn wenn d'Sogge nass sinn, dann hebe si besser wie d'Fingge !".